Purificación Causapié Lopesino

Purificación Causapié Lopesino (Mondéjar, Guadalajara, 1964ko urriaren 1a) Filosofia eta Letretan lizentziaduna da Alcalá de Henareseko Unibertsitatean. 

Bere jarduera politikoa eta profesionala giza eskubideak defendatzera, emakumeen eta gizonen berdintasuna lortzera, tratu-berdintasunera eta diskriminaziorik ezera bideratutako politikak, programak eta baliabideak planifikatu eta kudeatzeko eremuan garatu du.

Hainbat kargu izan ditu Andaluziako Juntan. Gizarte Zerbitzuetako eta Gizarteratzeko zuzendari nagusi gisa, Mendetasunari Arreta Emateko Sistema Andaluzian ezartzea bultzatu zuen 2005ean. IMSERSOko zuzendari nagusia ere izan da. 2012 eta 2014 artean, PSOEren Batzorde Exekutibo Federaleko Berdintasun idazkaria izan zen.

 Ibilbidea 
Filosofia eta Letretan lizentziatu zen Alcaláko Unibertsitatean. Espainiako Langile Alderdi Sozialistan (PSOE) afiliatu zen, 1990eko hamarkadan. Militante feminista, 1994an Emakume Gazteak elkartearen sorrera bultzatu zuen Elena Valencianorekin batera.

Bere lehen etapa profesionala berdintasun-politikei buruzkoa da, Mujeres Fundazioko zuzendari gisa, Alcalá de Henaresko Udaleko Gazteriaren Informazio, Dokumentazio eta Aholkularitza Zentroko zuzendarigisa, Fuenlabradako Udaleko Emakume Ordezkaritzako zuzendari gisa, eta baita PSOEko Batzorde Exekutibo Federaleko Berdintasun Idazkaritzako koordinatzaile gisa ere.
ezkerrera|thumb|Puri Causapie Madril 7N 2015 Emakumeen aurkako indarkeriako Estatu Martxan
2004an, Micaela Navarro Andaluziako Juntako Berdintasunerako eta Gizarte Ongizaterako sailburuaren kabineteko buru izan zen. 2005eko otsailean, Gizarte Zerbitzuetako eta Gizarteratzeko zuzendari nagusi izendatu zuten, eta handik Andaluzian Mendekotasunaren Arretarako Sistemaren azarpena bultzatu zuen. 

2008ko abenduan, Mendetasunari Arreta Emateko Idazkari Nagusi izendatu zuten, eta 2010eko urtarrilaren 8ra arte aritu zen kargu horretan, Adinekoen eta Gizarte Zerbitzuen Institutuaren (IMSERSO) Zuzendaritza Nagusia bere gain hartu zuenean, Mendekotasun Legea garatzeko eta zahartze aktiboko politikak bultzatzeko aginduarekin.

2012ko otsailean, PSOEren Batzorde Exekutibo Federaleko Berdintasun Idazkaritza hartu zuen Alfredo Pérez Rubalcabaren taldean. Urte horietan bertan, Emakumeen Internazional Sozialistako presidenteordea izan zen.

2015eko maiatzeko udal hauteskundeetan Madrilgo Udalerako PSOEren zerrendako bigarren postuan egon zen. 2015eko ekainaren 13an jaso zuen zinegotzi akta. Handik gutxira, abuztuaren 3an, Udal Talde Sozialistaren bozeramaile kargua hartu zuen. 

2019an Madrilgo Asanbladako kide izan zen Diputatu gisa (Madrilgo Erkidegoko adinekoen egoitzen egoerari buruzko Gizarte Politiketako eta Ikerketa Batzordeetako bozeramaile).  

2021az geroztik, Gorteekiko Harremanetarako eta Konstituzio Gaietarako Estatu Idazkariaren Kabineteko zuzendaria da, eta, besteak funtzio gehiagoren artean, Giza Eskubideen II. Plan Nazionala (2023/2027) egiteko Aholku Batzordeko presidenteordea.

Hainbat gai jorratzen dituzten artikuluak argitaratu ditu, besteak beste, berdintasuna, feminismoa, giza eskubideak, adinekoen egoitzak, Madrilgo politika lokala eta autonomikoa, etab. El País, InfoLibre, Huffington Post edo Eldiario bezalako egunkari nazionaletan. 

Hainbat urtez, udako ikastaroak zuzendu ditu Espainiako zenbait unibertsitatetan: giza eskubideei buruzkoak Madrilgo Unibertsitate Konplutentsean (“Giza eskubideak eta Adimen Artifiziala, elkarbizitza posible bat?” eta “Giza Eskubideen Adierazpen Unibertsalaren 75. urteurrena. Egiteko dauden erronkak”); Menendez Pelayo Nazioarteko Unibertsitatea (“Koordinazio Soziosanitarioko Jardunbide Egokiak”), eta Gazteria Institutuak antolatutako Cabueñes Nazioarteko Gazteria Topaketetan.

 Erreferentziak 

 Kanpo estekak 

 Elkarrizketa  
 Purificación Causapié artikuluak Huffington Post
 Purificación Causapiéren artikuluak Eldiario.es
 Purificación Causapiéren artikulua El País
 Lo que el Gobierno de Díaz Ayuso intenta ocultar 
 Cuidar en medio de una pandemia

Kategoria:Gizabanako biziak
Kategoria:1964ko jaiotzak
Kategoria:Guadalajararrak
Kategoria:Espainiako feministak
Kategoria:Politikariak
Kategoria:Lesbianak